cyanic-selkie/wikianc huggingface dataset:
Шлука бекасина
Опис
Возрасните птици се долги 25-27 см, имаат распон на крилјата 44-47 см и тежат 80-140 г, а над 180 грама пред преселба. Имаат кратки зеленосиви нозе и многу долг, прав, темен клун (5.5-7 см). Телото им е шарено кафеаво со жолти надолжни линии одозгора и светло одоздола. Имаат темна линија врз окото, со светли линии над и под него. Крилјата му се зашилени.
Има два подвида на шлуката бекасина, G. g. faeroeensis во Исланд, Фарски Острови, Шетландски Острови и Оркни (кои зимуваат во Британија и Ирска), и G. g. gallinago во остатокот од Стариот Свет.
Живеалиште и поведение
Шлуката бекасина е добро камуфлирана птица, срамежлива и се крие себеси блиску до земјата, во растителноста, а летнува само кога ќе ѝ се пријде блиску. Кога летнува, испушта остар звук како скип скип и лета цик-цак за да го збуни натрапникот. Се храни пасејќи и копкајќи по меката кал, истражувајќи и собирајќи ја храната што ќе ја види. Претежно јаде инсекти, црви, но и растенија.
За време на додворувањето, мажјакот го изведува своејот „одвејувачки“ летачки танц, кога лета високо во кругови, а потоа се нурнува надолу и произведува звук како „удирање на тапан“ и вибрира со пердувите на опашката. Овој звук некои го споредуваат со блеење на овци или кози, па оттаму во многу јазици оваа птица се вика „летачка коза“, „рајски овен“ и сл. Шлуката бекасина гнезди на добро скриено место на земја, со легло од 4 темно маслинести, испрскани со кафеави дамки, јајца. Ги инкубира само женката во тек на 18-21 ден. Но, откако ќе се испилат, за нив се грижат обата родитела, секој со по 2 малечки. Тие се оперјуваат по 10-20 дена.
Статус
Сè на сè, видот не е загрозен. Иако во многу земји е сè уште предмет на спортски лов, и иако му се уништува животната средина, популацијата е во доволно голем број за да не биде загрозен вид. Сепак, и на оваа птица се однесува Договорот за заштита на африканско-евроазиските миграторни водни птици.
Васил Мончев
Васил Мончев — македонски револуционер, учесник во македонското револуционерно движење, деец на Македонската револуционерна организација.
Животопис
Мончев е роден во Прилеп, тогаш во Отоманското Царство. Работел како учител, книжар. Се преселил во Солун каде што е покрестен како еден од првите членови на Организацијата. Неговите анови Бошњакан и "Вардар" станале седиште на Револуционерната организација. Гевгелискиот раководител на Организацијата, Илија Докторов пишува:
По Мелничкото востание, дошло до раздвижување на османлиската војска и жандармерија. Во летото 1895 година, полицијата извршил претрес во Бошњакан и во куферот на еден од гостите пронашле четириаголна плоска за ракија. Полицијата се исплашила, бидејќи плоската им наликувала на бомба која можела да се наполни со експлозив, и наместо вистинскиот сопственик на куферот, кој бил отсутен, Мончев бил уапсен од полицијата. Меѓутоа успеал со парична гаранција и рушвет да издејствува свое ослободување.
На 23 јануари 1901 година (стар стил) започнала Солунската афера. Таа ноќ турските власти ги уапсила Милан Михајлов, Александар Ников и Кочо Георгиев - Карловалијата поради нарушување на јавниот ред околу Вардарската капија. Набргу истрагата и апсењата се прошириле во Солун и неговата околина. На 1 февруари 1901 година Васил, заедно со Михаил Мончев, бил уапсен. На 20 февруари 1901 година било покренато обвинението против 19 - мината прво обвинети. Со него биле обвинети: Милан Михајлов, Кочо Георгиев, Коце Лазаров, Тодор Иванов Карапетков, Васил Мончев, Христо Татарчев, Христо Матов, Пере Тошев, Поп Стамат и други. Тие биле обвинетеи за државен престап во целина против Отоманското Царство сакајќи:
или во најмала рака овие три вилаети да бидаат присоединети кон Бугарија. Според еден документот од англиско потекло, тие било обвинети за организирање на револуционерна сила против османската власт со цел: воспоставување во Македонија автономна власт... воспоставување на нова форма на власт (влада) во Македонија Ова дело било казниво според членовите 56 и 58 од Османлискиот кривичен закон и според нив следувало смрта казна.
Конкретно Васил Мончев бил обвинет за вадење на тескере на име Антим Чакалов и поради посетување на неговиот Бошњакан од страна на комитетските луѓе. Меѓутоа поради недостаток на докази, судот го ослободил Васил Мончев.
Постепено Васил Мончев се повлекол од револуционернорто дело, но неговото место било пополнето од неговите синови Георги Мончев и Борис Мончев. Христо Силјанов пишува:
Во текот на Втората балканска војна е уапсен од страна на новите грчките власти и убиен на островот Трикери.
Европска епархија
Европска епархија — епархија на Македонската православна црква - Охридска архиепископија, која ја покрива територијата на Европа.
Историја
Европската епархија на МПЦ-ОА е формирана на 4 декември 1994 година и за прв надлежен архијереј е поставен митрополитот Горазд. Од 2006 година како надлежен архијереј за оваа епархија е поставен владиката Пимен. Епархијата има вкупно 35 црковни општини, од кои 13 се во Германија. Во рамките на епархијата се изградени три нови цркви, од кои две се осветени (во Тринген, Швајцарија и во Малме, Шведска), како и еден параклис во Берлин. Исто така, во рамки на епархијата се наоѓаат и црквите „Св. Никола“ во Мајнц и „Св. Богородица“ во Зиндфелинген, Германија. На 26 октомври 2014 година, во Загреб, биле удрени темелите на црквата „Св. Злата Мегленска“ како прва македонска црква во Хрватска. Истата е осветена на 21 мај 2023 г. од архиепископот г.г. Стефан во сослужение со српскиот патријарх Порфириј.
Архерејски намесништва
Епархијата е поделена на четири архијерејски намесништва, и тоа:
Маловци
Маловци (Ηλιόλουστο, Илиолусто, до 1927 Μελάφτσα, Мелафца) — село во Општина Кукуш во Кукушкиот округ, Егејска Македонија, денес во областа Централна Македонија, Грција.
Географија и местоположба
Селото се наоѓа на 17 километри северозападно од градот Кукуш, на неколку километри од грчко-македонската граница, во близина на североисточниот брег на Дојранското Езеро. Селото се наоѓа на надморска височина од 42 метри.
Историја
Во „Етнографија на Адријанопол, Монастир и Салоника“ се вели дека во 1873 г. Маловци се состоело од 8 семејства со 34 жители Македонци Според статистиката на Васил К’нчов („Македонија. Етнографија и статистика“) во 1900 година Маловци имало 50 жители Македонци.
По крајот на Балканските војни, селото било вклучено во составот на Грција. На пописот од 1913 година селото било евидентирано како напуштена населба, додека на пописот од 1920 година, во селото биле евидентирани 20 жители.
Демографија
Во 1928 година селото било чисто бегалско со 252 жители бегалци. , додека во 1940 година селото броело 406 жители.
Селото во пописот од 1951 година броело 405 жители, на пописот од 1961 година, во селото живееле 464 жители, во 1971 година имало 391 жител, во 1981 година имало 394 жители, додека во 1991 година имало 353 жители. Денеска, населението на селото е 460 жители според пописот од 2001 година.
Градоначалник
Градоначалник — челникот на одредена општина или град.
Маразли
Маразли — кукушко село во Егејска Македонија, Република Грција.
Хасендорф
Хасендорф (Hassendorf; Hassendörp) — општина во округот Ротенбург, во сојузната покраина Долна Саксонија, Германија.
Местоположба
На југ од општината тече реката Виме.
Ќерамидница (Арбасанци)
Керамидница — населба и некропола во доцноантичко време. На едне километар западно од селото во нивите на задругата се наоѓаат фрагменти од керамички садови и градежен материјал. Оттука потекнува и еден фрагмент од мермерен столб. (С.Д., М.И.)
Виртуелна меѓународна нормативна податотека
Целта на системот е поврзување на националните нормативни податотека (како што е германската Називна нормативна податотека) во една виртуелна нормативна податотека. Така, истоветните записи се спојуваат во единствена евиденција, и секој од нив добива стандарден број, основни записи за алтернативни и застарени називи преземени од изворната евиденција, кои се однесуваат на таа база. Сите овие информации се достапни на интернет за истражување, споделување и размена на податоци. Заемното подновување го користи протоколот OAI.
Бил Каулиц
Бил и Том Каулиц
Бил Каулиц и неговиот идентичен брат близнак Том Каулиц, се родени на 1 септември 1989 година, во Лајпциг, Германска Демократска Република. Том е постариот за 10 минути. И покрај тоа што се идентични близнаци, нивниот надворешен изглед е различен, бидејќи тие имаат различен стил на облекување. Бидејќи се еднојајчни близнаци, Бил и Том често биле мешани во детството. Додека биле во детска градинка носеле маици со нивните имиња испишани на нив, кои многу често ги разменувале и ги збунувале другите. Во денешно време близнаците повеќе не можат да бидат обркани, поради доста различниот стил.
Тие се популарни германски рок ѕвезди, најдобро познати по тоа што се во бендот Токио Хотел во кој Бил пее главен вокал, а Том свири гитара (Gibson Les Paul).
Бил Каулиц
Бил Каулиц е роден на 1 септември, 1989 година во Лајпциг (Лојтче) на Симон И Јорг Каулиц. Тој е многу позната германска поп-рок ѕвезда, најдобро познат по тоа што е во групата Токио Хотел (бившо позната како Devilish - Ѓаволски). Бил пее главен вокал и пишува песни. Тој има еден брат близнак Том кого го сака многу.
Бил Каулиц е роден син на Симон и Јорг Каулиц. Неговиот втор татко (Гордон Трумпер) имал големо влијание врз него и врз неговиот музички стил, бидејќи и самиот тој е гитарист во група. Неговиот брат близнак - Том Каулиц е гитарист во Токио Хотел и е роден 10 минути пред него. Уште од деца двајца ги привлекувала музиката, вториот татко ги инспирирал и ги поттикнал усилено кон музиката. Кога бил дете Бил ја имал истата коса како Том, но сега се потстрижал и ја бојадисал во црно. Бил е висок 1,83 m и тежи 50 килограми. Бил се плаши од живата природа и затоа вели „Никогаш не би отишол на палатка“.
Карактер
На прв поглед дејстува луд, но е многу искрен, пријателски, мошне говорлив, амбициозен, чувстлителен и романтичен тип. Се опишува себе голем егосит и „внатрешен човек“ (германски: "Drinni"), бидејќи тој би безделничел во куќата наместо да излезе на свеж воздух, но сепак квалитетот што го сака најмногу во себе е надежта. Тој не е многу љубопитен. Бил вели дека понекогаш може да биде суетен. Тој е мозокот на Токио Хотел и повеќето од идеите се негови. Бил е многу осетлив и по малку срамежлив. Тој вели дека не може да танцува, наместо тоа седи во ќошот и набљудува што прават другите. Тој е тотално не спортски тип, признава дека би го преспал целиот живот, ако има шанса.
Бил многу ги сака животните особено Скоти, микс меѓу лабрадор и доберман, кој го зеле од сиропиталиште пред четири години, исто така има и мачка Красимир. Мрази џебни кучиња како она на Парис Хилтон и побеснува кога некој малтретира животни. Повеќето од своето време го поминува со брат си Том, пеејќи и играјќи со своите домашни љубимци и видеоигри.
Бил е многу интелигентен, па затоа почнал да пишува песни уште кога бил седум години. Неговото хоби е пееше и одеше по забави. Кога бил мал сакал да биде вештерка, иако се плашел од нив и често му се причинувало дека ги гледа во својот кош со играчки.
Николиќ
Николиќ (изворно: Николич; Nüklüş-köyü) — село во Општина Дојран.
Географија
Селото се наоѓа во близина на северниот брег на Дојранското Езеро. Оддалечено е 12,5 километри северно од општинскиот центар Стар Дојран, 19,5 километри североисточно од Богданци и 29,5 километри североисточно од Гевгелија.
Население
Според статистиката на Васил К’нчов („Македонија, Етнографија и статистика“) од 1900 година, во Николич живееле 160 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Николич имало 200 Македонци, под врховенството на Бугарската егзархија.
Според пописот на населението на Македонија од 2002 година, селото има 541 жител, од кои 527 Македонци, 13 Срби и 1 останат.
Според последниот попис од 2021 година, во селото живееле 520 жители, од кои 498 Македонци, 11 Срби и 11 лица без податоци.
Избирачко место
Во селото постои избирачкото место бр. 382 според Државната изборна комисија, сместени во просториите на основното училиште.
Љатички мост
Љатички мост (Γεφύρι Λιάτισσας), Спилиски мост (Γεφύρι Σπηλαίου) или Ајдучки мост (Γεφύρι του Κλέφτη) — стар камен мост во Гребенско, Егејска Македонија.
Мостот ја преминува реката Велонија пред нејзината утока во Венетик откако ќе ја помине клисурата Портица. Се наоѓа на неколку километри североисточно од гребенското село Спилио и го поврзува со селата Рјахово, Пелеохор и Козмат. Има еден лак со распон од 10 м. Според едно предание, изграден е од ајдук по име Љатистас, кој бегајќи од Турците ја прескокнал реката, претходно зарекувајќи се дека ако успее, тука ќе изгради мост. Според друго предание, името потекнува од албанскиот збор љатиса, што значи леска, поради тоа што околината е обрасната со такви дрва. Изграден е околу 1800 г.
Во 1995 г. мостот е прогласен за споменик на културата.
Јохан Фридрик Вилхелм Хербст
Јохан Фридрих Вилхелм Хербст (1 ноември 1743 година - 5 ноември 1807 година) - германски природонаучник и ентомолог од Петершаген, Минден-Равенсберг. Тој служел како капитен во пруската војска. Неговиот брак во Берлин во 1770 година, со Еуфросин Луис Софи (1742-1805), ќерка на прускиот Хофрат Либерт Волдсмит бил без деца.
Тој бил соуредник, со Карл Густав Јаблонски, на изданијата за инскети (Naturgeschichte der in- und ausländischen Insekten) (1785-1806, 10 тома), што се смета за едно од првите обиди за целосно испитување на редот тврдокрилци. негов е и првиот целосен преглед на ракови објавуван на делови (Naturgeschichte der Krabben und Krebse).
Другите дела на Хербст се: Упатства за познавање на инсектите (1784–86, 3 тома), Природна историја на раковите (1782–1804, 3 тома), Вовед во познавање на црвите (1787–88, 2 тома) и Природен систем на инсекти без крилја (1797–1800, 4 дела).
Розенов
Розенов (Rosenow) — општина во округот Мекленбуршка Езерска Област, во Мекленбург-Западна Померанија, Германија.
Премиер на Куковите Острови
Премиерот на Куковите Островие шеф на владата на Куковите Острови, кои се самоуправна територија во слободно здружение со Нов Зеланд. Функцијата е основана во 1965, кога земјата добила самоуправа.
Марсали
Марсали — кукушко село во Егејска Македонија, Република Грција.
Нафи Сулејмани
Нафи Сулејман (с. Трново, Битолско, 1918 - ?) бил комунист, учесник во НОВ и воен командант.
Бил член на СКОЈ од 1941 година и на КПЈ од јуни 1943 година, поради што бил прогонуван и апсен. На 2 август 1944 година учествувал како делегат на Првото заседание на АСНОМ. Бил командант на чета и на баталјон. На 10 август 1944 година влегува во составот на новоформираниот Трет тетовски партизански одред, а набрзо станува командант на Четвртата македонска албанска бригада (од нејзиното формирање на 26 август 1944 до март 1945), а потоа бил заменик командант на оваа бригада. Во ноември-декември 1944 бил одликуван со Орден партизанска ѕвезда од III ред. По Ослободувањето бил пратеник и се наоѓал на други одговорни општествени должности.
Светлечка диода
Светлечка диода, односно ЛЕД (од анг. light-emitting diode, LED) е електронски полуспроводнички елемент кој зрачи светло. ЛЕД се користат како индикатори во технички апликации, но сè повеќе и како извор на светло. Користени се како практичен електронски елемент уште од 1962 година, кога првите LED светеа со црвено слабо светло, додека новите модерни верзии се достапни со видливи, ултравиолетови и инфрацрвени бранови должини како и силна светлина. Кога светлечката диода е вклучена, електроните се комбинираат на дупките каде нема електрони во елементот, и испуштаат енергија во вид на фотони. Светлечките диоди имаат голема предност пред другите светилки заради помалата потрошувачка, поголемиот работен век, помалата големина, побрзо вклучување и потешко кршење. Ваквите диоди што можат да осветлат соба се често скапи и бараат прецизна струја и систем за спречување на прегревање. LED се користат за сигнализирање кај возилата, билборди, семафори и екрани. Светлечките диоди овозможија видео дисплеи, сензори како и брза комуникација особено кај инфрацрвените LED кои се користат во многу далечински уреди за контролирање на телевизори, ДВД-изведувачи и детски играчки.
Почеток
Процесот на користење на електроните кои се комбинираат и испуштаат фотони, поточно електролуминисценција како феномен беше откриен во 1907 од британскиот научник Хенри Џозеф Раунд, користејќи SiC (силициум карбид) и кристален детектор. Рускиот научник Олег Владимирович изјави дека ја создал првата светлечка диода во 1927. Неговото истражување беше објавено во руски, германски и британски списанија, но немаше практична употреба неколку декади.
Практична употреба
Рубин Браунштајн создаде инфрацрвена диода користејќи GaAs (галиум арсенид) и неколку други полупроводници во 1995. Потоа направи инфрацрвена диода користејќи GaSb, GaAs, InP и SiGe на собна температура. Првата практична светлечка диода беше развиена во 1962 од Ник Холоњак кога работеше за Џенерал електрик компани (General Electric Company). Ник се смета за „таткото на LED“ создавајќи ја првата ваква диода која зрачи видливо црвено светло. До 1968 година, и видливата и инфрацрвената LED беа многу скапи, од 200 американски долари по парче, па немаше практична употреба. Монстанто компани (Monsanto Company), беше првата организација која масовно почна да произведува видливи ЛЕД, користејќи го соединението галиум арсенид фосфид (GaAsP) во 1968 година за да создаде диоди кои се добри да служат како индикатори. Hewlett Packard (HP) користеше диоди од 1968 година со GaAsP од Monstanto Company. Технологијата беше доста успешна за дисплеи со букви и бројки и беше интегрирана во калкулаторите на HP.
Понатамошен развој
Првата масовна употреба беше заменување на неонските светла и дисплеите за прикажување бројки. Како што технологијата за материјали беше понапредна, се создадоа нови бои како и посилна светлина. Во 2001 беа успешно направени светлечки диоди од галиум нитрид (GaN) што донесе многу силни штедливи диоди. Во 2011 година, Жонг Лин Ванг од Институтот за технологија во Џорџија откри дека пиезоелектричните ултравиолетови светлечки диоди можат да бидат поефикасни за 400% користејќи цинк оксид.
Говори се да ме вараш
Говори се да ме вараш е една од најпознатите авторски песни на легендарниот изведувач на тамбурашки песни Звонко Богдан. Песната е со љубовни мотиви.
875
875 (Римски бројки) — година според општоприфатениот календар. Тоа била 875 година од новата ера, 875. од првиот милениум, 75. од IX век и шеста од 870-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6383 и 6384 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5625 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4635 и 4636 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1628.
Антониј I Цариградски
Антониј I Цариградски — Вселенски патријарх во периодот од 821 до 837 година.
За неговото потекло, денеска многу малку се знае. Но познато е дека неговите родители имале можност да го школуваат. Во околу 800 година, тој станал правник и бил во Цариград, каде и работел. Таму тој се замонашил и станал игумен. Во 815 година станал иконоборец. За патријарх бил избран во времето на Михаил II.
Хемиски состав на растенијата
Растенијата имаат сложен хемиски состав.Во основа се составени од водата и од сувата растителна маса,составена од хемиски елементи,од неоргански и од органски соединенија.
Општ хемиски состав на растенијата
Водата е неопходна компонента и основа на животот,есенцијална средина во која се извршуваат сите животни процеси во растението.Неопходна е за извршување на најзначајниот процес на зелените ткива,фотосинтезата.На ниво на клетка претста- вува универзален растворувач,во кој се раствораат органски и неоргански соедине- нија,метаболити,биосинтетски меѓупроизводи и други компоненти.Неопходна е за сите процеси на хидролиза и учествува во процесите на адиција.Растенијата ја примаат водата од надворешната средина,а големо количество се создава и како производ на метаболичките процеси.Најголемиот дел од водата е слободно присутна вода,најмногу во протоплазмата,додека клеточните ѕидови имаат најмалку вода.Различните ткива и органи содржат различно количество вода кое се движи во границите од 50% до 90%.Покрј оваа вода,има и друг помал дел што е врзан во клеточните калоиди.Затоа при сушењето на растителниот материјал заостанува дел којшто претставува влага на дрога и се движи од 10 до 12%.Денес наместо називот влага се користи називот губиток со сушење. Сувата растителна маса е изградена помалку од неоргански дел и многу повеќе од органски дел. Неорганскиот дел од сувата маса се состои од хемиски елементи и од неоргански соединенија.Растенијата се снабдуваат со елементи од неживата природа од земјиштето.За животот на растението особено значење имаат биогените елементи:H,C,O,N,Na,K,Ca,Mg,P,S,Cl,B,Fe,Mn,Zn,Cu ,Mo. Според застапеноста во растението се делат во две групи: Органскиот дел од сувата маса се состои од:
Производи на првичен и на вторичен метаболизам на растенијата
Основниот процес со кој се одликуваат растенијата е процес на фотосинтеза.Претставува сложен збир од повеќе реакции кои се одвиваат во зелените делови на телото,најмногу во листовите.Во процесот на фотосинтеза се создава органско соединение,шеќерот глукоза,при што светлосната енергија се претвора во хемиска енергија,а како спореден производ,се ослободува кислород.Создадената глукоза растението ја користи како храна,ја депонира во форма на скроб како резерва храна ,со други метаболни реакции,со вклучување на различни ензими,ја користи за создавање други шеќери,ја метаболизира во масти и ја користи во други биосинтези.Реакции со кои се создаваат други јаглехидрати,или реакции со кои се создаваат масла и белковини,се опфатени со поимот првичен метаболизам на растенијатаа создадените соединенија првични метаболити. Постои и вторичен метаболизам во кој од првичните производи,со вклучување на различни ензими,под контрола на внатрешни генетски фактори и под влијание на надворешната средина се создаваат разни органски соединенија(вторични метаболити). За фармакигнозијата значајни се производите на вторичниот метаболизам.Тука спаѓаат-органски киселини,фенолни соединенија,стероиди,хетерозиди,етеричнимасла алкалоиди и др.
NGC 833
NGC 833 — спирална галаксија во соѕвездието Кит, заведена во Новиот општ каталог на длабоконебесни тела. Телото било предмет и на други истражувања, па освен како NGC 833 се споменува и како MCG -2-6-30, Arp 318, HCG 16B.
Откривање
Телото е откриено на 28 ноември 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 833 е од видот Sa/P. Видливиот сјај со голо око изнесува 12,7 m, а оној во рамките на интервалот од минималната до максималната честота 13,7 m, додека површинскиот сјај изнесува 11,6 m/лм2. NGC 833 има привидни димензии од 1,5' х 0,7'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 9 м 20,8 с, а неговата деклинација, односно висината на лакот на тој агол, - 10° 7' 58". Положбениот агол на објектот е во износ од 85°.
Други поделби
Проучување на NGC 833 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 8225. Во рамките на атласот на длабокото небо, Уранометрија 2000.00, објектот припаѓа на групата означена со бројот 264; додека во Каталогот на основни ѕвезди (GSC) е групиран под бројот 5281. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1183.
Марио Малоча
Марио Maлочa (роден во Загреб на 4 мај 1989) — хрватски фудбалер кој во моментов е член на Хајдук Сплит.
Како јуниор најголем период играше во дресот на Загребски Динамо, околу 6 години. Пред да замине на проби во Хајдук тој играше во младинските категории и на Загреб Интер и Камен Инград.
Со 17 години доаѓа во Сплит, каде што по три недели на проби во клубот со тренерот Јошко Спањиќ, тој останува таму. На 18 и пол години тој дебитира за првиот тим против Шибеник во натпревар од првата хрватска лига, а откако многу добро го одигра дербито играно на Максимир (во само вториот негов професионален натпревар во неговата кариера), тој се утврдува во тимот на Хајдук на позицијата на стопер во конкуренција со Тудор, Саблиќ и Живковиќ. До крајот на сезоната прикажува една типична осцилација за еден адолесцент, но исто така и голем талент, кој во иднина ќе може да биде важна алка во Сплитскиот тим.
По крајот на сезоната тој ја отфрла понудата за нов договор, незадоволен од понудената плата. Сепак, откако тој ја пропушти целата подготвителна кампања во Словенија, сфаќа дека најдобра опција му е да остане во клубот и ги прифаќа условите на клубот, по што потпиша нов 5-годишен договор. Во есенскиот дел од сезона, тој запиша 12 меча играјќи наизменично на позицијата на стопер заедно со Борис Панџа и Јурица Буљат. Докрајот на сезоната одигра вкупно 20 натпревари без постигнат гол.
Жена со пејзаж
„Жена со пејзаж“ (српскохрватски: Жена с крајоликом) — југословенски филм од 1989 година, во режија на Ивица Матиќ. Улогите ги играат: Столе Аранѓеловиќ, Божидарка Фрајт, Урош Кравијача итн.
Синопсис
Шумарот е самоук сликар со голема страст за сликање актови. Тој оди во едно зафрлено босанско село каде успева да наговори многу жени да му позираат голи. Меѓутоа, кога дознаваат за тоа, нивните мажи побеснуваат, убедени дека Шумарот има полови односи со жените.
Космос-1642
Космос-1642 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 21 март 1985 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 40 килограми. Космос-1642 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,6 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 1478 км, а најмалото на 1398.
IC 1990
IC 1990 — галаксија во соѕвездието Ловечки Кучиња, заведена во Новиот општ каталог на длабоконебесни тела.
Откривање
Објектот е откриен на 21 март 1903 година од страна на Макс Волф.
Податоци од набљудување
Според морфолошката класификација на галаксиите, IC 1990 е од видот S. Видливиот сјај со голо око изнесува 15,4 mag, а оној во рамките на интервалот од минималната до максималната честота 16,2 mag, додека површинскиот сјај изнесува 11,4 m/лм2. IC 1990 има привидни димензии од 0,3' х 0,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 54 м 50,1 с, а неговата деклинација, односно висината на лакот на тој агол, +37° 11' 7". Положбениот агол на објектот е во износ од 15°.
Зотрум
Зотрум (Sottrum) — општина во округот Ротенбург, во сојузната покраина Долна Саксонија, Германија. Се наоѓа околу 11 километри западно од окружниот град Ротенбург на Виме и 30 километри источно од Бремен.
Местоположба
Општината се наоѓа на надморска височина од 20 метри. Општината се протега 2 километри север-југ и 1,5 километри запад-исток.
Општински единици
Кон општината припаѓаат местата Зотрум, Штукенборстел и Еферингхаузен. Штукенборстел и Еферингхаузен биле припоени кон општината Зотрум на 1 март 1974 година.
Црква „Св. Меркуриј“ - Мирковци
Местоположба
Црквата сè до самиот пат кој води од градот Скопје до селото Кучевиште, во близина на гробјанската црква „Св. Петка“ на селото Мирковци.
Македонија на Евровизија 1998
Македонија на Евровизија 1998 — прво официјално учество на Македонија на изборот на песна за Евровизија. Македонија била претставувана од страна на Владо Јаневски, откако победил на националниот музички фестивал Скопје Фест со песната „Не зори зоро“. Песната била една од дваесетте песни на фестивалот кој се одржал на 7 март 1998 година во Универзалната сала во Скопје, придружувани од оркестарот на МТВ. Победникот бил избран за првпат со телефонско гласање. Миланка Рашиќ и Александар Деловски беа водители на фестивалот.
Каба (фараон)
Каба е познат само по неговото Хорово име и серехот, додека неговата титула Нисут-Бити и неговото небти име се непознати. Дополнително, Каба е еден од ретките кралеви од раните династички и стари кралски времиња со археолошки докажано златно име. Освен Каба, единствените кралеви со златни имиња кои живееле пред кралот Снофру, основачот на четвртата династија, биле Џер, Ден, Нинечер, Хасехемви и Џосер. Од Снофру наваму, името Златен Хор станало фиксна кралска титула на секој владетел, без разлика колку долго владеел кралот.
Непознато е под кое хеленизирано име, древниот историчар Манетон го навел Каба. Тој можеби бил иста личност со наведениот Мезохрис или Сојфис, но во ова се сомневаат Волфганг Хелк и Еберхард Ото. Тие ги поврзуваат двете имиња со кралот Санахт.
Владее
Поради контрадикторностите во рамките на списоците на Рамесид и недостатокот на записи, точната хронолошка позиција на Каба останува спорна. Египтологот Набил Свелим верува дека Каба можел да биде директен наследник на кралот Хасехемви, последниот владетел од втората династија. Тој ги базира своите претпоставки за сличностите меѓу имињата на двајцата: и двете имиња започнуваат со слог ка. Како споредба, тој укажува на имињата Нетјерихет (Џосер) и Секемхет (Џосертети), кои, исто така, покажуваат таква сличност и се претпоставува дека владееле еден по друг.
Сергеј Долматов
Сергеј Викторович Долматов (роден на 20 февруари 1959 година, Киселевск) - советски и руски шахист, велемајстор (1982) и тренер. Победник на ХХХ Светска шаховска олимпијада во Манила (1992) како дел од рускиот тим.
Биографија
Роден во семејството на рударски инженер, тој се приклучил на шахот под влијание на неговиот татко. Дури и пред да заврши средно училиште, Сергеј го исполнил стандардот на мајстор за спорт.
Се запишал и дипломирал на Економскиот факултет на Државниот универзитет во Москва, каде се сретнал со Марк Дворецки и неговиот студент Артур Јусупов.
Светски младински шампион (1978). На Европското првенство за млади (1977 година / 1978 година и 1978 година / 1979 година) - 2 место. Како дел од тимот на СССР, светски младински шампион (1980, 1981 и 1983 година). Учесник на зонскиот ФИДЕ турнир во Ереван (1982) - 7-8 и 6 првенства на СССР (1979- 1989 година), најдобри резултати: 1980 - 6-9, 1987 - 7 и 1989 - 2-5 места. Победник на Купот на европски клубови (1979) и Куп на СССР (1980 година, како дел од тимот на Буревесник), Спартакијада на народите на СССР (1983 година, како дел од московскиот тим), тимско првенство на СССР (1985 година, како дел од 1-от тим на РСФСР), голем број меѓународни турнири: Залаегерзег (1977), Амстердам (1979, турнир на мајстори), Храдец Кралове (1980), Букурешт (1981), Бишкек и Барселона (1983), Талин (1985). На меѓународниот турнир во Москва (1987 година, 1-ви турнир) - 3-5-ти места. Победник на Светската шаховска олимпијада во 1992 година во Манила како дел од рускиот тим.
Во 1990 година, тој бил избран за меѓузонскиот турнир во Манила и станал кандидат, но веќе во четвртфиналето на натпреварите на кандидатите во 1991 година во Вајк ан Зи, тој загубил во драматична борба од Артур Јусупов во главните игри и мини-меч со скратена контрола на времето (45 минути на 60 потези) со вкупен резултат 5,5: 6,5. Долматов направил уште еден обид за кандидатура во 1999 година на Светското првенство во ФИДЕ во Лас Вегас, одржано според нокаут системот, но загубил од Виктор Корчни во брз шах. Во средината на деведесеттите години на XX век, рејтингот на Долматов опаднал, но веќе во раните 2000-ти тој успеал да се врати на своите поранешни позиции во шаховскиот свет. Шахист со активен положбен стил, тој бил добро упатен во комбинирани компликации.
Сергеј Долматов добил признание како тренер. Тренер на Гари Каспаров на натпреварот на Светското првенство во 1987 година, каде Каспаров го победил Анатолиј Карпов. Подоцна тој бил ментор на друг светски шампион - Владимир Крамник. Тој бил главен тренер на руската машка репрезентација во шах. Под негово водство, руската репрезентација го освоила Светското екипно првенство во шах во 2005 година во Бир Шева (Израел).
Во моментов тој е тренер на група талентирани млади шахисти - Григориј Опарин, Михаил Антипов, Алина Кашлинскаја, Савели Голубов. Часовите се одржуваат во шаховската соба на Дворкович.
Кровна градина
Луѓето одгледувале растенија врз објекти уште од античко време. Покрај нивната украсна улога, растенијата на покривите можат да служат како храна, контрола на температура, архитектонско разубавување и рекреацион простор. Често по градовите не може да се најде простор за градини, што е главната причина за постоењето на кровните градини. Градината може да биде на покривот на автономна зграда која се грижи за сопствената вода и отпад. Хидропоници и други алтернативни методи можат да ги зголемат можностите за кровно градинарство со намалување, на пример, на потребата за земја или нејзината огромна тежина. Саксии и слични садови се користат доста често. Високопрофилен пример за кровна градина е чикашката општинска зграда.
Поврзаната идеја за жива машина е заснована на најосновниот начин на градинарство: фрлање на отпад (ѓубриво и отпадоци), кој е соодветно расцепкан, обично во некоја специјализирана дупка или контејнер) на почвата, и берба на храна која, по обработката, создава ѓубриво, и откога ќе се изеде, отпадоци. Овој вид на затворено градинарство се користи речиси насекаде во светот, и покрај извесните здравствени ризици доколку не се употребуваат современи технологии и методи.
NGC 5429
NGC 5429 — двојна ѕвезда во соѕвездието Девица, заведена во Новиот општ каталог на длабоконебесни тела.
Откривање
Објектот е откриен на 1882 година од страна на Ернст Вилхелм Либерехт Темпел, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 5429 е од видот *2.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 3 м 33,3 с, а неговата деклинација, односно висината на лакот на тој агол, -6° 2' 16".
Други поделби
Проучување на NGC 5429 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 286; додека во Каталогот на основни ѕвезди (GSC) е групиран под бројот 4981. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1616.
Ставропотамски мост
Ставропотамски мост (Γεφύρι Σταυροποτάμου) или Кипурски мост (Γεφύρι Κηπουρειού) — стар камен мост во Гребенско, Егејска Македонија.
Мостот ја преминува реката Ставропотамос, десна притока на Венетик. Се наоѓа кај гребенското село Кипурѓо, на 20 км југозападно од градот Гребен. Изграден е во 1880 г. на патот Мечово - Гребен, точно над утоката на Ставропотамос во Вентик и Спановиот мост. Споменат е од Николаос Схинас во неговите патни белешки издадени во 1886 г.
Има четири нееднакви полукружни лакови, од кои два се главни, а најголем е третиот од јужната страна. Има вкупна должина од 48 м, ширина од 3,7 м и висина од 6,9 м. Освен двата крајни, трите други носачи имат клинест облик за да се спречи создавањето на витли пред нив. Во вториот од север има отвор.
Мостът е ремонтиран во 1960-тите, но без обѕир кон традиционалната архитектура, туку само со цел да се обезбеди неговата безбедна употреба за возила и пешаци — покриен е со бетон и направени се цементни парапети.
Во 1995 г. мостот е прогласен за споменик на културата.
Далечинско пливање на светското првенство во водени спортови 2011 - 10км во женска конкуренција
Натпреварувањето во 10км за жени' во далечниско пливање на Светско првенство во водени спортови 2011 беше одржано на 19 јули.
Крсна коска
Крсната коска (os sacrum) — триаголна коска и се наоѓа под петтиот слабински прешлен, и над тртичните прешлени.
Делови
Крсната коска е составена од 5 меѓусебно сраснати крсни прешлени (vertebrae sacrales), и е целосно свртена нанапред. На крсната коска се разликуваат:
Споеви
Крсната коска се спојува со:
Особености
Крсната коска во некои случаи може да биде составена од шест крстни прешлени, но може да има и случај каде бројот на крсните прешлени се намален на 4, во овој случај првиот и вториот крстен прешлен не успеваат да се поврзат.
Вештачка деформација на череп
Вештачката деформација на черепот е секаков вид облик на намерна деформација на човеков череп. Ова се прави како неправилен развој на човековиот череп преку употреба на сила. Најчесто овој вид на намерна деформација се извршувала на деца, но имало и случаи кога се вршеле вакви зафати и на возрасни лица.
Историја
Рани примери за намерна деформација на черепот датираат од пред 45.000 години пронајдени во Шанидарската пештера во Ирак. Оваа практика не била широко распространета низ светот, но сепак може да се забележат преку археолошките истражувања поедини примери. Најраниот запис за намерна деформација на череп датира од 400 п.н.е.
Методологија
Самата деформација се вршела уште од раните денови на новороденчето, веднаш после неговото раѓање па сè додека не се добиела саканата форма. Најчесто околу черепот на детето се врзувале дрвени плочи кои помагале черепот да се развие во нестандардна форма.
ФК Абердин
ФК Абердин (англиски:Aberdeen Football Club) е шкотски фудбалски клуб од истоимениот града Абердин, кој се натпреварува во шкотската Премиер лига.
Вештачка деформација на череп
Видови деформации
Денес не постои класификациски систем за черепната деформација. Голем број научници развиле свои посебни класификации за овој вид модификација, но ниту еден не се согласува за формите кои се добивале. Како и да е, според Е.В. Жиров во Европа и Азија можат да се забележат три видови черепни деформации:
ФК Абердин
Клубот е основан на 14 август 1903 со спојување на абердински клубови Викторија Јунајтед, Орион и Абердин Тичерс. Својте домашни натпревари ги играат на стадионот Питодри каде се сместени и клупските простории. Боите на клубот се црвена и бела.
Вештачка деформација на череп
Причини
Причините за извршување на вештачка деформација на череп се различни. Најчесто помеѓу научниците и истражувачите се користи хипотезата дека ваков вид черепна модификација се користела за да се одреди кој на која етничка заедница припаѓа.
ФК Абердин
Најголемите успеси тимот ди има остварено во осумдесеттите години под водство на менаџерот Сер Алекс Фергусон.
Иван Грозни (филм)
Иван Грозни - (руски: Иван Грозный) - советски филм од 1944 година, во режија на Сергеј Ејзенштајн. Главните улоги ги толкуваат: Николај Черкасов, Људмила Целиковска, Серафима Бирман, Михаил Названов, Михаил Жаров, Амвросиј Бухма, Михаил Кузнецов, Андреј Абрикосов итн. Темата за филмот ја предложил Сталин, кому Иван Грозни му бил еден од идолите. За овој филм Ејзенштајн ја добил Сталиновата награда.
Содржина
Московскиот кнез Иван (го игра Черкасов) се прогласува себеси за цар на Русија, наспроти големото незадоволство на благородниците. Неговата моќ се зголемува кога го освојува градот Казан кој е под власт на Татарите. Но, по враќањето во Москва, Иван тешко се разболува и ги повикува благородниците да му искажат верност на неговиот син Димитри. Очекувајќи ја смртта на Иван, благородниците коваат планови за неговиот иден наследник, а во сплетките предничи тетката на Иван, кнегината Ефросина Старицка (ја игра Бирман). Исто така, непријателски насторен е и кнезот Андреј Курбски, кој ја посакува царската круна за себе, а освен тоа, љубоморен е поради тоа што Иван се оженил со неговата сакана Анастасија (ја игра Целиковска). Мислејќи дека Иван е мртов, благородниците сакаат да го постават малоумниот кнез Владимир за нов цар, со цел вистинската власт да им припадне ним. Истовремено, Курбски ја бара раката на Анастасија, но таа го одбива, соопштувајќи му дека Иван е жив. Шокиран од чудесното оздравување на Иван, Курбски пред сите кнезови му се заколнува на верност на Иван, кој го назначува за водач на воениот поход против балтичките земји.
Меѓутоа, незадоволството на благородниците не престанува: тие одбиваат да го финансираат воениот поход на Балтикот, а некои ја напуштаат Русија и пребегнуваат во странство. Истовремено, гласниците му јавуваат на Иван дека Курбски извршил предавство, со што пропаѓа воениот поход на Балтикот, а благородниците одбиваат да тргнат во војна против Кримскиот кан. Најпосле, тетката на Иван, Ефросина, успева да ја отруе царицата Анастасија, по што Иван паѓа во очај. Тогаш, напуштен од благородниците, тој одлучува да ја напушти Москва и го повикува обичниот народ да му се придружи. Навистина, народот застанува на неговата страна, а му се приклучуваат и пониските благородници, како Алексеј Басманов (го игра Бухма) и неговиот син Фјодор (го игра Кузнецов). Поткрепен со моќта на народот, Иван се враќа во Москва, каде дознава дека англиската кралица Елизабета му испратила помош со воена опрема.
Власт
Власт е институционална моќ, заснована на нормативни претпоставки кои имаат авторитет, кој произлегува од волјата на граѓаните или општествените организации. Нормативниот поредок е основа на конституирањето на власта. Без организација нема власт. Власта е легитимен облик на моќ. Власта претставува воспоставени односи помеѓу правата и должностите на нејзините носители, но и на оние кои нејзе и се потчинети.
Поделба на власта
Власта се дели на: законодавна, судска и извршна.
Спрема обликот на владение
Во овој облик се набљудуваат особините кои ги имаат носителите на власта, начинот на доаѓање на власт и односот на власта кон граѓаните. Во овој облик спаѓаат: Монархија, Диктатура, Република и Хилафет.
Спрема општественото уредување
Овде станува збор за карактерот на внатрешното уредување на државата и за тоа дали внатрешните механизми се едноставни или сложени. Разликуваме едноставни и сложени држави.
Спрема степенот на централизација
Оваа поделба се занимава со односите помеѓу централната и локалната власт. Во центристичките држави, локалните органи имаат мал степен на самостојност. Во децентрализираните држави, локалните власти се носители на децентрализацијата и на локалната власт. Денес не постои исклучиво една или друга варијанта, во сите држави постои мешавина од овие под системи.
Функции
Влада има разни функции меѓу кои: економија, образование, здравство, наука, територија и војна.
Спроведување на законите
Владите користат разни методи да одржат ред и мир, како што се полиција и војска (посебно во деспотизмот и полициските држави), договори со други држави, и одржување на поддршката во државата. Типични методи за одржување поддршка и легитимитет се изградба на инфраструктура за судството, администрацијата, транспортот, социјална помош и други. Различни политички идеологии имаат различни видувања за тоа што владата може, а шта не може да прави.
Освојувачи на медали на Зимските олимписки игри 2006
Во списокот на освојувачи на медали по земји на Зимските олимписки игри 2006 се наведени сите земји-учеснички на игрите кои освоија медали. Најуспешна нација на игрите беше репрезентацијата на Германија, која освои 11 златни од вкупно 29 медали.
Летонија и Словачка ги освоија првите медали на Зимските олимписки игри.
Список по земји
Списокот е направен според информациите добиени од Меѓународниот олимписки комитет (МОК) и е во склад со прописите утврдени од страна на МОК за составување на ваквите списоци. Според прописите, земјите во списокот се претставени со нивните национални олимписки комитети, а се подредени по бројот на освоени златни медали. Доколку се случи две или повеќе земји да имаат еднаков број на освоени златни медали, подредувањето продолжува по освоените сребрени, па по освоените бронзени медали. Доколку се случи две или повеќе земји да имаат освоено ист број на златни, сребрени и бронзени медали, тогаш тие заземаат исто место во списокот и се прикажани според редоследот на првата буква во абецедата.
871
871 (Римски бројки) — година според општоприфатениот календар. Тоа била 871 година од новата ера, 871. од првиот милениум, 71. од IX век и втора од 870-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6379 и 6380 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5621 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4631 и 4632 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1624.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 871 година се протега во 3507 и 3508, додека според второто гледиште, годината трае во текот на 3567 и 3568 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1414. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 257 и 258 исламска година.